བདག་གིས་དྲེག་ནད་ཀྱི་རྟགས་བཅོས་སྐོར་ལ་ཅུང་ཟད་གླེང་བའི་དགོས་པའམ་དམིགས་ཡུལ་ནི་དེང་སྐབས་མི་རིགས་ཀྱི་སྤྱི་ཚོགས་འཚོ་བ་དང།ཚན་རིག།དཔལ་འབྱོར་སོགས་ཉིན་རེ་བཞིན་གོང་འཕེལ་འགྲོ་བ་དང་ཆབས་ཅིག་མིའི་གཟུགས་པོའི་འཕྲོད་བསྟེན་བྱ་གཞག་དང་སྨན་བཅོས་ཀྱི་ཆ་རྐྱེན་སོགས་ཕྱོགས་གང་ཅིའི་ཐད་ནས་ལེགས་སུ་འགྲོ་བ་ནི་སྨོས་མི་དགོས།ཡིན་ནའང་མི་མང་པོ་ཞིག་གིས་རྒྱས་བཟའ་རྒྱས་བཏུང་དང།སྤྱོད་ལམ་དམན་ལྷག་ལོག་པ་སོགས་ཀྱི་བཅོས་དཀའ་བའི་ནད་གཞི་སྣ་ཚོགས་ན་བཞིན་ཡོད་ལ་ལྷག་པར་དུ་དྲེག་ནད་ནི་དེང་སང་ན་མཁན་མང་ཞིང་ཤིན་ཏུ་བཅོས་དཀའ་བའི་ནད་ཞིག་ཡིན་སྟབས་གསོ་བྱ་ནད་པ་རྣམས་ནད་ཀྱི་རྒྱ་ལས་མྱུར་དུ་གྲོལ་བ་ལ་ཅུང་ཟད་ཕན་རེ་གདགས་པའི་ཆེད་དང་བདག་དང་བདག་འདྲ་བའི་བོད་ཀྱི་གསོ་རིག་རྒྱུད་འཛིན་མཁན་གྱི་ལས་དང་པོ་བ་རྣམས་ལ་ནད་གཞི་འདི་ཉིད་གྲུམ་བུ་དང་རྐང་འབམ་སོགས་དང་མི་འཁྲུལ་བའི་ཆེད་དུ་རྩོམ་འདི་བྲིས་པ་ཡིན།